Άγιος Πορφύριος ο Καυσοκαλυβίτης

Ο Άγιος Πορφύριος ο Καυσοκαλυβίτης (κατά κόσμον Ευάγγελος Μπαϊρακτάρης, Άγιος Ιωάννης Εύβοιας, 7 Φεβρουαρίου 1906 - Άγιο Όρος, 2 Δεκεμβρίου 1991), ήταν Έλληνας ιερομόναχος που και έγινε ευρέως γνωστός για το βίο και το έργο του. Ανακηρύχθηκε άγιος της Ορθόδοξης Εκκλησίας από το Οικουμενικό Πατριαρχείο στις 27 Νοεμβριου 2013. Αν το συζήτησες με τον γέροντα Πορφύριο, δε χρειάζεται να το συζητήσεις και μ' εμένα, γιατί εκείνος είναι έγχρωμη δορυφορική τηλεόραση, ενώ εγώ είμαι ασπρόμαυρη.

 Γεννήθηκε στο χωριό Άγιος Ιωάννης του σημερινού Δήμου Ταμιναίων της Εύβοιας. Το κοσμικό όνομά του ήταν Ευάγγελος Μπαϊρακτάρης και από πολύ νωρίς έδειξε έφεση προς το μοναχισμό. Σε ηλικία 13 χρόνων και έχοντας τελειώσει μόνο την Β' Δημοτικού, μετέβη στη σκήτη της Αγίας Τριάδος, τα γνωστά Καυσοκαλύβια του Αγίου Όρους, όπου έζησε τα επόμενα 6 χρόνια, ως υποτακτικός σε δύο γέροντες μοναχούς, λαμβάνοντας το όνομα Νικήτας. Κατόπιν, λόγω σοβαρής ασθένειας, αναγκάστηκε να επιστρέψει στην Εύβοια, όπου και εγκαταστάθηκε στην Ιερά Μονή Αγίου Χαραλάμπους Λευκών Ευβοίας, στο Αυλωνάρι της Εύβοιας. Σε ηλικία 20 ετών συναντήθηκε με τον Αρχιεπίσκοπο του Σινά Πορφύριο, ο οποίος τον χειροτόνησε πρεσβύτερο, δίνοντάς του και το όνομα με το οποίο έγινε γνωστός. Τα επόμενα χρόνια, επειδή το μοναστήρι του Αγίου Χαραλάμπους Λευκών έγινε γυναικείο, ο Πορφύριος εγκαταστάθηκε στη Μονή Αγίου Νικολάου, στην Άνω Βάθεια του σημερινού Δήμου Αμαρυνθίων, στην Εύβοια. Το 1940, σε ηλικία 34 ετών, μετέβη στην Αθήνα, όπου στις 12 Οκτωβρίου διορίστηκε εφημέριος στην εκκλησία του Αγίου Γερασίμου, στην Πολυκλινική Αθηνών, στην Ομόνοια. Στις 16 Μαρτίου 1970, έχοντας συμπληρώσει 35ετία, έλαβε μικρή σύνταξη από το Ταμείο Ασφαλίσεως Κληρικών Ελλάδος και αποχώρησε από τη θέση του εφημερίου, όπου όμως συνέχισε να προσφέρει τις υπηρεσίες του ως το 1973. Τη χρονιά εκείνη έφυγε από την Αθήνα για να εγκατασταθεί αρχικά στον Άγιο Νικόλαο, στα Καλλίσια (σημερινή Καλλιθέα) της Πεντέλης και μετά από μερικά χρόνια στο Μήλεσι της Μαλακάσας, όπου και οικοδόμησε το Ιερό Ησυχαστήριο της Μεταμορφώσεως του Σωτήρος. Απέκτησε σημαντική φήμη και πολλοί πιστοί τον επισκέπτονταν στον τόπο διαμονής του. Το Νοέμβριο του 1991 μετέβη στο παλαιό κελί του, στα Καυσοκαλύβια του Αγίου Όρους, όπου και κοιμήθηκε στις 2 Δεκεμβρίου του ίδιου έτους. Κατατάχθηκε στο Αγιολόγιο της Ορθοδόξου Εκκλησίας, από την Ιερά Σύνοδο του Οικουμενικού Πατριαρχείου, στη συνεδρίασή της που διεξήχθη στις 27 Νοεμβρίου 2013. «Γέροντος Πορφυρίου Καυσοκαλυβίτου - Βίος και Λόγοι», Εκδόσεις «Ιερά Μονή Ζωοδόχου Πηγής-Χρυσοπηγής Χανίων», 2003 «Ο Γέρων Πορφύριος - Μαρτυρίες και Εμπειρίες Αρχειοθετήθηκε 2014-05-05 στο Wayback Machine.», Κλείτος Ιωαννίδης, Εκδόσεις «Η Μεταμόρφωσις του Σωτήρος», 2005 «Κοντά στο Γέροντα Πορφύριο Αρχειοθετήθηκε 2014-05-05 στο Wayback Machine.», Κωνσταντίνος Γιαννιτσιώτης, Εκδόσεις «Η Μεταμόρφωσις του Σωτήρος«, 2006 «Γέρων Πορφύριος - Ο πνευματικός πατέρας και παιδαγωγός», Γεώργιος Κρουσταλάκης, Εκδόσεις «Εν Πλω», 2006 «Θαυμαστά γεγονότα και συμβουλές του Γέροντος Πορφυρίου Αρχειοθετήθηκε 2014-05-05 στο Wayback Machine.», Συλλογικό, Εκδόσεις «Η Μεταμόρφωσις του Σωτήρος», 2006 «Ο Όσιος Γέρων Πορφύριος», Μοναχή Αικατερίνα, Εκδόσεις «Εφραιμιάς», 2008 «Γεροντικόν του 20ού Αιώνος Αρχειοθετήθηκε 2014-05-05 στο Wayback Machine.», Κλείτος Ιωαννίδης, Εκδόσεις «Η Μεταμόρφωσις του Σωτήρος», 2008 «Γέροντας Πορφύριος Καυσοκαλυβίτης - Ορόσημο αγιότητος στο σύγχρονο κόσμο», Πρακτικά Διορθόδοξου Μοναστικού Συνεδρίου (Χανιά, 10-12 Μαϊου 2007), Εκδόσεις «Ιερά Μονή Ζωοδόχου Πηγής-Χρυσοπηγής Χανίων», 2008 Όσιος Πορφύριος Καυσοκαλυβίτης (Ιστοχώρος με πληροφορίες και πολυμέσα) Ο Πατήρ Πορφύριος - Ο Διορατικός, ο Προορατικός, ο Ιαματικός Βιντεοσκόπηση του Αγίου Πορφυρίου στο κελλί του Ο Προσωπικός Ιατρός του Αγίου Πορφυρίου(Α) Ο Προσωπικός Ιατρός του Αγίου Πορφυρίου(Β)